अब लोग सोच रहे होंगे कि ट्विंकल खन्ना और अक्षय कुमार तो अच्छा काम कर रहे हैं कि वे सस्ते सैनेटरी नैपकिन बनाने वाले की जिंदगी को रुपहले परदे पर लाने जा रहे हैं. मगर असली कहानी यह है कि अरुणाचलम मुरुगननाथम की जिंदगी पर पहले से ही डायरैक्टर अमित राय ‘आईपैड’ नामक फिल्म बना चुके हैं, जो निर्माता मोनीष सेखरी व डायरैक्टर अमित राय के बीच आपसी झगड़े के चलते रिलीज नहीं हो पाई थी, जबकि यह फिल्म साल 2015 में ही बन गई थी.